Efectele pozitive ale pandemiei: Emisiile de dioxid de carbon emanate de mașini au scăzut cu 12% în Europa. Situația din România.
Au scăzut cu 12% emisiile emanate de autoturisme de CO2 în 2020. Preferințele pentru mașini electrice și restricțiile au scăzut noxele. Jato Dynamic: România, între țările cu cele mai ridicate emisii.
Pandemia a provocat și schimbări pozitive, cel puțin din punct de vedere al mediului. Emisiile de dioxid de carbon ale vehiculelor înmatriculate în 2020 au scăzut în Europa cu 12% datorită vânzărilor de mașini electrice, arată o analiză realizată de către Jato Dynamics.Restricțiile din Uniunea Europeană au contribuit prin reducerea circulației, dar și schimbarea comportamentului cumpărătorilor. România se numără printre țările cu cele mai ridicate emisii, la egalitate cu Ungaria."România trebuie să își reducă emisiile din sectorul de transporturi. Trebuie să ne crească capacitatea de transport electric. Infrastructura are o acoperire destul de bună pentru numărul de mașini electrice înregistrate în România. Anul trecut s-au înregistrat sub 3.000 de mașini electrice în România", a spus Mihai Stoica, director executiv 2Celsius.În 2020 erau 8.900 de mașini electrice în România, în creștere cu 33% față de 2019. Posesorii de mașini electrice spun că nu e doar despre protejarea mediului, experiența la volan contează și ea."Mi-am luat mașină electrică pentru că mi-a plăcut foarte mult experiența de condus pe care am avut-o. Ulterior am început să fac și calcule, desigur, pentru ce înseamnă o mașină electrică. Să îmi dau seama dacă este o variantă mai bună financiar sau nu, din perspectiva mediului. Îmi voi scoate, să zic așa, investiția sau cheltuiala inițială cu mașina după aproximativ 100.000 de kilometri", a spus Adrian Mitrea, posesorul unei mașini electrice.State cu emisii de CO2 sub media europeană în 2020State cu cel mai mare nivel de emisii CO2 în 2020.